Anjing pekerja

Anjing pekerja ialah anjing yang digunakan untuk melaksanakan tugas amali, berlawanan dengan anjing peliharaan atau anjing pendamping.

Takrifan berbeza-beza mengenai anjing pekerja. Anjing pekerja kadang-kadang diperihalkan sebagai mana-mana anjing yang dilatih untuk kerja bermakna dan diambil bekerja dalam kerja bermakna; pada masa lain pula sebagai mana-mana anjing yang warisan baka atau ciri fizikalnya dikaitkan dengan kerja tanpa mengira latihan atau pekerjaan haiwan individu; dan pada masa lain pula digunakan sebagai sinonim untuk anjing gembala.

Jenis anjing pekerja
Peranan yang dilakukan oleh anjing yang kadang-kadang membuatnya dikelaskan sebagai anjing pekerja termasuk yang berikut:
 Anjing gembala
 Anjing kereta luncur salji
 Anjing pedati, yang dahulunya digunakan untuk menyediakan perlindungan kepada penumpang pedati atau barangan
 Anjing pekerja ketenteraan, yang dilatih dalam pertempuran atau digunakan sebagai peninjau, sentri, utusan, anjing belas kasihan, dan penjejak
 Anjing pembantu atau anjing khidmat, yang dilatih untuk membantu orang kurang upaya dalam sesuatu cara, seperti membimbing orang kurang upaya penglihatan, menyediakan bantuan mobiliti, dan perkhidmatan psikiatri. Kerap bertindih dengan anjing terapi yang digunakan untuk menyediakan pendampingan atau membantu orang pulih daripada kecederaan.
 Anjing pemburu, yang digunakan untuk memburu hidupan liar atau membantu pemburu. Terpisah kepada beberapa keragaman, termasuk hound, terier, dachshund, anjing jenis cur, anjing tangkap, anjing baying, atau gundog.
 Anjing pencarian dan penyelamatan
 Anjing pengawal, yang digunakan untuk melindungi bangunan atau haiwan ternakan
 Anjing pengesan atau anjing penghidu, yang dilatih untuk mengesan, sebagai contoh, dadah atau periuk api darat
 Anjing sekolah, berbeza daripada anjing pembantu atau anjing khidmat dan dilatih untuk pendidikan berbantu haiwan
 Anjing tarikan, yang secara tradisional digunakan untuk menarik kereta kecil. Kini bertahan pada zaman moden sebagai kebaharuan atau dalam sukan kereta.
 Terier pekerja, terier yang dibiakbakakan untuk memburu mamalia kecil, seperti bejar, rubah, dan tikus

Pengelasan kelab kenel
Apabila bertanding dalam pertunjukan pengakuran, sebilangan kelab kenel mengelaskan pelbagai baka anjing pedigri ke dalam "kumpulan pekerja" atau "kumpulan anjing pekerja", walaupun ada perbezaan sesama kelab kenel tentang pilihan baka yang dikelaskan sedemikian. The Kennel Club mengelaskan mastif, pincer, anjing kereta luncur salji, anjing penjaga haiwan ternakan terpilih, dan sesetengah baka lain dalam kumpulan pekerja-nya. Kumpulan pekerja American Kennel Club dan kumpulan pekerja Canadian Kennel Club adalah sangat serupa dengan kumpulan pekerja The Kennel Club kecuali penyertaan semua baka anjing penjaga haiwan ternakan dan semua baka spits bersaiz penuh (bukan hanya anjing kereta luncur salji) yang diiktiraf oleh kelab-kelab tersebut. Kedua-dua kumpulan anjing pekerja Australian National Kennel Council dan New Zealand Kennel Club terdiri daripada baka anjing gembala dan baka anjing penjaga haiwan ternakan terpilih yang diiktiraf oleh kelab-kelab tersebut. Persekutuan Kinologi Antarabangsa tidak mempunyai kumpulan pekerja.

Lihat juga
 Anjing respons sawan
 Haiwan pekerja

Rujukan